Impak Sosioekonomi dan Politik Program Perumahan Rakyat Lembah Subang, Selangor (The Socio-economic and Polical Impact of Peoples’ Housing Programme in Lembah Subang, Selangor )

Perumahan yang sempurna ialah yang dapat memenuhi keperluan penghuni, memberi kesejahteraan kepada isi rumah dan seterusnya memacu kepada peningkatan kualiti hidup. Program Perumahan Rakyat (PPR) merupakan program pembangunan rumah untuk rakyat di kawasan bandar yang tidak mempunyai kediaman sendiri sama ada untuk disewa atau dimiliki mengikut kawasan. Program ini memberi manfaat kepada penghuni bandar untuk menjalani kehidupan yang selesa seterusnya dapat mencapai kesejahteraan hidup. Namun terdapat tiga isu sosioekonomi dalam pelaksanaan skim PPR ini iaitu perpaduan, sosial dan ekonomi. Justeru, tujuan penulisan artikel ini untuk membincangkan impak sosioekonomi dan politik terhadap Program Perumahan Rakyat (PPR) Lembah Subang, Selangor. Kajian ini menggunakan metodologi secara kuantitatif melalui penggunaan instrumen borang soal selidik bagi mengumpul data daripada responden. Seramai 360 orang responden terlibat dan rujukan terhadap data sekunder iaitu artikel jurnal, kertas persidangan/seminar dan buku-buku ilmiah yang berkaitan diperlukan bagi menjayakan kajian. Hasil kajian mendapati majoriti responden bersetuju terhadap pelaksanaan perumahan PPR dan program ini telah berjaya meningkatkan taraf ekonomi, mengurangkan masalah sosial dan mewujudkan perpaduan untuk memenuhi aspirasi negara dalam mencapai matlamat 1 Malaysia. Program ini juga telah memberikan nilai tambah terutamanya sokongan kepada Kerajaan Persekutuan. Akhir sekali, impak kepada kajian ini penting sebagai panduan kepada pihak pelaksana dasar untuk mengetahui pandangan masyarakat bagi memastikan kejayaan proses pelaksanaan di masa akan datang dan melakukan penambahbaikan dasar berkenaan yang sesuai mengikut keperluan semasa. Kata kunci: Program perumahan rakyat; sosioekonomi; politik; kesejahteraan hidup; taraf ekonomi Abstract Perfect housing can be described as the one that meets residents’ requirement, provides well-being to the household and promotes the quality of life. People's Housing Programme (PPR) is a housing development program for people in the urban area who do not own a house either for rental or for living. This program benefits the city dwellers to enjoy comfortable life and provide well-being. However, there are three socio-economic issues in the PPR scheme; unity, social and economic. To investigate more on those issues, this article discusses the socio-economic and political impact of the PPR in Lembah Subang, Selangor. This study used quantitative method, namely questionnaires to collect data from respondents. A total of 360 respondents were selected to participate in this survey and references to secondary data such as journal articles, conferences or seminars and scientific books were consulted throughout this study. Findings indicate that majority of respondents are satisfied with the implementation of PPR and it has successfully improved the economic status, reduced the social problems and created social cohesion in achieving national aspiration towards development 1 Malaysia. Besides that, this program has delivered a good support to the government especially in providing quality life to the people. Finally this study has contributed a significant guidance in identifying opinions among the society for successfully executing this project in the future and also in enhancing this policy in order to meet current requirements. Keywords: People’s housing program; socio-economic; politics; well-being; economic status